شەفەق نیوز/ شانەی راگەیانن ئەمنی، ئمڕوو چوارشەممە، راگەیان گورزەیلیگ ئاسمانی و ئۆپراسیۆن وەشکین و پاکەوکردن فراوانیگ لەناوبەین پارێزگایل سەڵاحەدین و کەرکوک.
شانەگە لە بەیاننامەیگ رەسیە ئاژانس شەفەق نیوز وت: وە سەرپەرشتیاریی و پلانسازی فەرماندەی ئۆپراسیۆنە هاوبەشەکان، فڕۆکەیل F_16 ی عراقی، شەوەکی ئمڕوو، زنجیرە گورزەیلیگ ئاسمانی لەناوچەی ناوبەین باکوور سەڵاحەدین و باکورور خوەرئاوای کەرکوک جیوەجی کردن.
وتیش؛ فڕۆکە عراقیەکان ١٠ گورز ئاسمانی وەشانن، بوینە هووکار کوشتن ژمارەیگ لە تیرۆرستەکان، و ویرانکردن بڕیگ لە حەشارگەیل.
